Добри Жотев
Болка

chitanka.info

На Р.

От спомени — красиви мъртъвци,

до смърт душата е преляла.

Наистина ли всяка среща днес

е утрешна раздяла?

Не искам да си спомен, па макар

сред спомените най-възвишен.

Бъди ми слънце, въздух и вода

докрай, додето дишам!

О, искам с непресъхващо сърце

да те посрещам и изпращам.

Бъди ми само настояще ти!

Бъди ми настояще!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.